Legal Document

Category: 23

Text:
13α. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Άριθ. 299337/6237 της 22/25 Αυγ. 1975 (ΦΕΚ Β΄ 897) Περί των όρων και προϋποθέσεων καθ’ ους επιτρέπεται η ατελής παραλαβή των ειδών των εδαφ. Α, Β1, Β3, Γ1, Γ2 της δασμολογικής κλάσεως 38.11, όταν εισάγωνται ταύτα εκ του εξωτερικού, προορίζονται δε δια την καταπολέμησιν των ασθενειών των φυτών ή την πρόληψιν τούτων, ως και των πρώτων υλών των προοριζομένων δια την παραγωγήν σκευασμάτων γεωργικών φαρμάκων. Έχοντες υπ’ όψει: α)Την παρ. 4 του άρθρ. 15 του Ν.Δ. 4257/1962, «περί κυρώσεως των αποτελεσμάτων των δασμολογικών διαπραγματεύσεων», β)το άρθρ. 10 του Α.Ν. 156/1967 «περί ρυθμίσεως δασμολογικών τινων θεμάτων», γ)το άρθρ. 1 του Ν.Δ. 339/69 «περί κυρώσεως της υπ’ αριθ.Δ.180/2/8.1.69 αποφάσεως του Υπουργού των Οικονομικών», δ)την υπ’ αριθ.Δ.12266/289/69 απόφασιν του Υπουργού των Οικονομικών «περί ατελούς εισαγωγής γεωργικών φαρμάκων», αποφασίζομεν: Άρθρ.1.-1.Δια την δυνάμει των ανωτέρω διατάξεων ατελή παραλαβήν των εκ του εξωτερικού εισαγομένων ειδών των εδαφ. Α, Β1, Β3, Γ1, Γ2 της δασμολογικής κλάσεως 38.11 του Τελωνειακού Δασμολογίου Εισαγωγής 1974 προοριζομένων δια την καταπολέμησιν των ασθενειών των φυτών ή την πρόληψιν τούτων, ως και των πρώτων υλών των προοριζομένων δια την παραγωγήν σκευασμάτων των ανωτέρω εδαφίων δέον να συντρέχωσιν οι ακόλουθοι όροι και προϋποθέσεις: α)Κατά την εισαγωγήν των ως άνω ειδών εκ του εξωτερικού θα κατατίθεται υπό του εισαγωγέως εις το οικείον Τελωνείον Εισαγωγής βεβαίωσις της αρμοδίας υπηρεσίας του Υπουργείου Γεωργίας, προς ην θα τυγχάνη σύμφωνον και το οικείον Παράρτημα του Γενικού Χημείου του Κράτους, εν η θα βεβαιούται ότι τα υπό εισαγωγήν είδη τυγχάνουσιν αποκλειστικώς χρήσιμα δια την καταπολέμησιν των ασθενειών των φυτών ή την πρόληψιν τούτων, ως και ότι εις ουδεμίαν ετέραν χρήσιν εκτός της ρηθείσης δύναται να χρησιμοποιηθώσιν ή αντιθέτως ότι ταύτα τυγχάνωσι μικτής χρήσεως. β)Επί τη καταθέσει της τοιαύτης βεβαιώσεως και εφ’ όσον εν αυτή βεβαιούται η αποκλειστική χρήσις των ειδών τούτων, ουδεμία ετέρα ενέργεια τελωνειακού ελέγχου, ως προς την περαιτέρω χρησιμοποίησίν των επιβάλλεται. 2.Εν τη περιπτώσει καθ’ ην τα εισαγόμενα είδη δεν τυγχάνωσιν αποκλειστικής χρήσεως δια την καταπολέμησιν ή την πρόληψιν των ασθενειών των φυτών, θα παραδίδωνται, επί τη τηρήσει των κάτωθι προϋποθέσεων. Θα κατατίθηται τη αρμοδία Τελωνειακή Αρχή: α)Υπεύθυνος δήλωσις του εισαγωγέως, συμφώνως προς τας διατάξεις του Ν.Δ. 105/69 περί ατομικής ευθύνης του δηλούντος, ότι τα ατελώς παραλαμβανόμενα είδη της κλάσεως 38.11 εδαφ. Α, Β1, Β3, Γ1, Γ2 ως και αι πρώται ύλαι δια την παραγωγήν σκευασμάτων των ανωτέρω εδαφίων θα χρησιμοποιηθώσιν υπ’ αυτού αποκλειστικώς δια την καταπολέμησιν των ασθενειών των φυτών ή την πρόληψιν τούτων, ή προκειμένου περί των πρώτων υλών, δια την παραγωγήν σκευασμάτων της κλάσεως 38.11 εδάφ. Α1, Β1, Β3, Γ1, Γ2 και ότι δεν θέλει διαθέσει ή χρησιμοποιήσει εις ετέρας εκτός των δηλωμένων χρήσεις. Ωσαύτως θα δηλούται και ο τόπος εναποθηκεύσεως των ειδών τούτων. Ομοίως, υπεύθυνος δήλωσις θα κατατίθηται και εις την περίπτωσιν, καθ’ ην τα ως άνω είδη εισάγονται υπό εμπόρων-εισαγωγέων, προς περαιτέρω παρ’ αυτών διάθεσιν εις τρίτους, μέλλοντας να χρησιμοποιήσωσιν αυτά νομίμως, και εν η θα τηρήσωσι τους όρους της παρούσης κατά την εις τρίτους διάθεσιν. β)Αξιόχρεως προσωπική εγγύησις, τρίτου ίση προς το ύψος της δασμολογικής απαλλαγής, δια την περίπτωσιν της μη χρησιμοποιήσεως υπό του εισαγωγέως των ατελώς παραλαμβανομένων ειδών δια την καταπολέμησιν των ασθενειών των φυτών ή την πρόληψιν τούτων εις ετέρας χρήσεις, ή προκειμένου περί εισαγωγέων-εμπόρων, δια την μη τήρησιν παρ’ αυτών των όρων της παρούσης κατά την προς τρίτους διάθεσιν. Άρθρ.2.-1.Οι εισαγωγείς των ειδών της παρ. 2 του άρθρ. 1 της παρούσης, ήτοι μικτής χρήσεως, δέον όπως τηρώσι βιβλίον ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής, και φέρον εις την τελευταίαν σελίδα αυτού πράξιν της αυτής Τελωνειακής Αρχής μνημονεύουσαν τον αριθμόν των σελίδων, τον σκοπόν της χρησιμοποιήσεώς του, εις τον οποίον δέον να εγγράφωσιν ανελλιπώς και άνευ διακοπών ή διαγραφών και ξισμάτων: α)Τας εκάστοτε εισαγομένας, δυνάμει της παρούσας ποσότητας των ειδών εδαφ. Α, Β1, Β3, Γ1, Γ2 της κλάσεως 38.11 ως και των πρώτων υλών, δια την παρασκευήν σκευασμάτων των ανωτέρω εδαφίων και τον αριθμόν και χρονολογίαν των διασαφήσεων εισαγωγής, δυνάμει των οποίων παρελήφθησαν αύται. β)Τας εκάστοτε χρησιμοποιηθείσας υπ’ αυτών ποσότητας εκ των ειδών τούτων δια την καταπολέμησιν των ασθενειών των φυτών ή δια την πρόληψιν τούτων. γ)Τας εκάστοτε προς τρίτους, κεχωρισμένως κατονομαζομένους, διατεθείσας ποσότητας εκ των ειδών τούτων, δια χρησιμοποίησιν παρ αυτών νομίμως, ως εν τη παρούση καθορίζεται. Κατά την τοιαύτην διάθεσιν θα εκδίδωνται υπό του εισαγωγέως και παρασκευαστού τα επί τη βάσει του Κώδικος Φορολογικών Στοιχείων τιμολόγια. Τα τιμολόγια ταύτα ή αντίγραφα αυτών θα φυλάσσωνται υπό του εισαγωγέως εις ιδιαίτερον φάκελλον δι’ ένα έκαστον εκ των προς τρίτους διατεθέντων ειδών, εν ταυτώ δε θα (Αντί για τη σελ. 462,07(δ) Σελ. 462,07(ε) Τεύχος Ζ21-Σελ.137 Ατέλειες υπέρ της γεωργίας 30.Ζ.κ.13α αναγράφονται εις το εν λόγω βιβλίον και έναντι ενός εκάστου τούτων τα στοιχεία του εκδοθέντος τιμολογίου. 2.Όπως εντός μηνός από της λήξεως εκάστου εξαμήνου οι αυτοί εισαγωγείς συντάσσωσιν και υποβάλλωσιν εις το αρμόδιον Τελωνείον Εισαγωγής κατάστασιν επί τη βάσει των παρ’ αυτών, κατά τ’ ανωτέρω τηρουμένων βιβλίων εμφαίνουσαν τα εν τη παρ. 1 εδάφ. α, β, γ, στοιχεία, ως και τας κατά την λήξιν του εξαμήνου υπαρχούσας υπολοίπους ποσότητας εις χείρας των εισαγωγέων. Άρθρ.3.-1.Η Τελωνειακή αρχή έχουσα υπ’ όψιν την κατά το προηγούμενον άρθρον υποβαλλομένην κατάστασιν ή εν περιπτώσει μη υποβολής τοιαύτης, εξ ιδίας πρωτοβουλίας, προβαίνει βάσει, των κατά το άρθρ. 2 τηρουμένων βιβλίων εις τον έλεγχον των καθ’ έκαστον εξαμήνον εισαγομένων ποσοτήτων εκ των ειδών των εδαφ. Α. Β1. Β3, Γ1, Γ2 της κλάσεως 38.11 του Δασμολογίου ως και των πρώτων υλών δια την παραγωγήν σκευασμάτων γεωργικών φαρμάκων των ανωτέρω ειδών. 2.Ο έλεγχος ενεργείται υπό του διευθύνοντος το Τελωνείον ή του παρ’ αυτού ορισθησομένου επόπτου ή ελεγκτού και ενός Γεωπόνου του Υπουργείου Γεωργίας οριζομένου υπό του Υπουργού Γεωργίας, προκειμένου περί της περιφερείας τέως Διοικήσεως Πρωτευούσης ή υπό του οικείου κατά νομούς Διευθυντού Γεωργίας προκειμένου περί εισαγωγέως έχοντος την έδραν του εκτός ταύτης. 3.Προκειμένου περί ελέγχου τιμολογίων διαθέσεως προς τρίτους των κατά τους όρους της παρούσης εισαγομένων ατελώς ειδών, ούτος δύναται να πραγματοποιήται και βάσει μηχανογραφικών καταστάσεων των εισαγωγέων εμφαινουσών αναλυτικώς και συγκεντρωτικώς τα στοιχεία των τιμολογίων τούτων. Οσάκις εκ του ελέγχου διαπιστούται ότι η, βάσει της παρούσης, παραληφθείσα ποσότης εκ των εν λόγω ειδών διετέθη δι’ ην χρήσιν παρελήφθη ή προκειμένου περί εισαγωγέως-εμπόρου ότι, διετέθη προς τρίτους, κατά τους όρους της παρούσης, λύεται δια πράξεως της Τελωνειακής Αρχής η δοθείσα εγγύησις και απαλλάσσεται ο εισαγωγεύς των εν τη υπευθύνω δηλώσει του δηλωθέντος. Σελ. 462,08(ε) Τεύχος Ζ21-Σελ. 138 4.Εάν εξ ετέρου εκ του αυτού ελέγχου ήθελε διαπιστωθεί, ότι η βάσει της παρούσης αποφάσεως παραληφθείσα ποσότης εκ των ανωτέρω ειδών της δασμολογικής κλάσεως 38.11 ή πρώτων υλών δια την παρασκευήν σκευασμάτων των εδαφίων τούτων, δεν κατέχεται υπό του εισαγωγέως εις τον δηλωθέντα εν τη υπευθύνω δηλώσει του τόπου ή δεν διετέθη υπ’ αυτού δι’ ην χρήσιν παρελήφθη ή δεν ετηρήθησαν υπ’ αυτού κατά την εις τρίτους διάθεσιν οι ορισμοί της παρούσης, η Τελωνειακή Αρχή προσδιορίζει δια πράξεώς της, την μη ανευρισκομένην εν τη κατοχή του ποσότητα και μη νομίως διατεθείσαν τοιαύτην και προβαίνει εις τας νομίμους ενεργείας δια την είσπραξιν των ούτως οφειλομένων δασμών και λοιπών φόρων, μη αποκλειομένης και της εφαρμογής των σχετικών περί λαθρεμπορίας διατάξεων εφ’ όσον συντρέχει προς τούτο περίπτωσις. Άρθρ.4.-Αρμόδιον Τελωνείον, μέσω του οποίου επιτρέπεται η εισαγωγή των ειδών της παρούσης, τυγχάνει εκείνον εις την περιφέρειαν του οποίου ευρίσκεται η έδρα του εισαγωγέως και εν μη υπάρξει τοιούτου το ορισθησόμενον υπό του Διευθυντού της Τελωνειακής περιφερείας, εις ην ευρίσκεται η έδρα του εισαγωγέως. Δια της παρούσης καταργούνται αυ υπ’ αριθ.Δ. 11967/1962 και Υ392/40/1963 κοιναί αποφάσεις των Υπουργών Οικονομικών και Γεωργίας. 30.Ζ.κ.13α Ατέλειες υπέρ της γεωργίας